
**KAITSELIIT**



**RIIGIHANGE**

**KAITSELIIDU PVC HALLIDE PROJEKTEERIMIS-EHITUSTÖÖD**

**AVATUD HANKEMENETLUS**

**HANKE ALUSDOKUMENDID**

**KVALIFITSEERIMISDOKUMENTIDE JA PAKKUMUSE**

**KOOSTAMISE JUHISED**

**Tallinn**

**2023**

1. **Üldosa**

Käesolevaga teeb Hankija huvitatud isikutele ettepaneku esitada pakkumus riigihanke "Kaitseliidu PVC hallide projekteerimis-ehitustööd" hankemenetluses vastavalt hanketeates ja muudes hanke alusdokumentides sisalduvatele tingimustele.

**Riigihanke nimetus :** Kaitseliidu PVC hallide projekteerimis-ehitustööd

**Hankija nimi ja andmed:**  Kaitseliit, Toompea tn 8, Tallinn, 10142 Eesti

e-post [info@kaitseliit.ee](mailto:info@kaitseliit.ee)

Riigihanke eest vastutav isik:

Anti Ehatamm, +372 7179022,

e-post [anti.ehatamm@kaitseliit.ee](mailto:anti.ehatamm@kaitseliit.ee)

**Hankija esindaja:** IB Telora OÜ, Pärnu mnt 141, 11314 Tallinn

tel. +372 6841 455,

Kontaktisik: Valter Napits

e-post: [valter.napits@telora.ee](mailto:valter.napits@telora.ee)

**Hankija volitatud esindaja:** Civitta Eesti AS, Riia tn 24a, 51010 Tartu

tel. +372 502 2867

Kontaktisik: Rahel Klaas

e-post: rahel.klaas@civitta.com

**Hankemenetluse liik:**  Avatud hankemenetlus

**Riigihanke objektide asukohad:** Plangu tn. 4, Tallinn, Harjumaa

Trapi tee 1, Männiku küla, Saku vald, Harjumaa

Stardiraja 14, Raadi alevik, Tartu vald, Tartu maakond

Kalevi põik 5, Kuressaare linn, Saare MK

1. **Hange on jaotatud osadeks:**

**Osa 1:** Hallid asukohaga Plangu tn. 4, Tallinn, Harjumaa

Trapi tee 1, Männiku küla, Saku vald, Harjumaa

Stardiraja 14, Raadi alevik, Tartu vald, Tartu maakond

**Osa 2:** Hall asukohagaKalevi põik 5, Kuressaare linn, Saare MK

Pakkujatel on õigus esitada pakkumus kas ainult ühele osale või mõlemale osale eraldi. Kui pakkumus on esitatud mõlemale osale, kvalifitseeritakse pakkuja mõlema osa puhul eraldi.

1. **Riigihanke objekt ja tähtajad** 
   1. Riigihanke objektiks on Kaitseliidu PVC hallide projekteerimine ja ehitamine vastavalt hanke alusdokumentides kirjeldatule.

Hanke töövõtu piirid ja sisu on täpsemalt kirjeldatud hanke vastava osa alusdokumentide Lisas I „Tehniline kirjeldus“.

* 1. Hankelepinguga määratletud ehitustööd tuleb tellijale üle anda hiljemalt 4 kuu möödumisel alates hankelepingu sõlmimisest.

1. **Pakkumuse esitamine**

4.1. Hankemenetlus viiakse läbi e-riigihangete keskkonnas (edaspidi nimetatuna ka e-RHR) e-riigihankena.

4.2. Pakkumuse koostamisel tuleb lähtuda hanke alusdokumentides esitatud Hankija nõuetest ja Riigihangete Seadusest ning teistest Eesti Vabariigis projekteerimis- ja ehitustegevust reguleerivatest õigusaktidest ja standarditest.

4.3. Pakkumus esitada digitaalselt allkirjastatuna e-riigihangete keskkonnas.

4.4. Hinnapakkumus esitatakse vastavalt e-riigihangete keskkonnas etteantud vormil. Pakkuja täidab lisaks sellele ka Pakkumuse kululiigituse tabeli vastavalt kas hanke alusdokumentide HD Lisa IV-1, HD Lisa IV-2.

4.5. Pakkuja võtab enda kanda kogu pakkumuse õigeaegse esitamise riski, kaasa arvatud vääramatu jõu toime võimaluse seoses riigihangete registriga.

4.6. Pakkujal ei ole kohustust hankelepingu täitmise kohaga tutvuda, aga soovi korral võib ta selleks leppida aja kokku Kaitseliidu kinnisvaraosakonna spetsialist Egert Virroga, tel +372 534 049 30.

**5. Nõuded Pakkuja individuaalsele seisundile, nõuded kutse- ja ettevõtlusregistrisse kuulumise kohta, pakkuja hankemenetluselt kõrvaldamise alused.**

5.1. Pakkujad on kohustatud etteantud vormil esitama hankepassi esialgse tõendina pakkuja suhtes kõrvaldamise aluste puudumise ja kvalifitseerimise tingimustele vastamise kohta.

**6. Nõuded Pakkuja majanduslikule ja finantsseisundile.**

6.1. Nõuded Pakkuja majanduslikule ja finantsseisundile ja selle kontrollimiseks nõutavad vormid ja dokumendid on esitatud Riigihangete Registris hanke alusdokumentide koosseisus.

**7. Nõuded Pakkuja tehnilisele ja kutsealasele pädevusele.**

7.1. Nõuded Pakkuja tehnilisele ja kutsealasele pädevusele ja selle kontrollimiseks nõutavad vormid ja dokumendid on esitatud Riigihangete Registris hanke alusdokumentide koosseisus.

**8. Pakkuja hankemenetlusest kõrvaldamise aluste- ja pakkuja kvalifikatsiooni kontrollimiseks nõutavate vormide ja dokumentide esitamine. Pakkujate kvalifitseerimine.**

8.1. Pakkujad on kohustatud esitama hankepassi esialgse tõendina pakkuja suhtes kõrvaldamise aluste puudumise ja kvalifitseerimise tingimustele vastamise kohta. Muid kvalifitseerimise vorme koos pakkumusega esitama ei pea.

8.2. Enne hankelepingu sõlmimist nõuab hankija edukalt pakkujalt kõikide asjakohaste hankepassis esitatud kinnitustele vastavate dokumentide esitamist, kui need dokumendid või vastavad andmed ei ole hankijale andmekogus olevate andmete põhjal tasuta kättesaadavad. Pärast eduka pakkuja suhtes kõrvaldamise aluste puudumise ja esitatud kvalifitseerimise tingimustele vastamise kontrollimist teeb hankija otsuse eduka pakkuja kõrvaldamise või kõrvaldamata jätmise ja kvalifitseerimise või kvalifitseerimata jätmise kohta.

8.3. Ühispakkumuse esitamise korral peavad hankepassi esitama kõik ühispakkujad.

8.4. Ühispakkumuse esitamise korral kvalifitseeritakse summeerimatute näitajate osas Pakkujad eraldi. Numbrilised näitajad summeeritakse, kusjuures summeerimisel saadav näitaja peab vastama Hanketeates esitatud tingimustele.

8.5. Kui pakkuja soovib kvalifikatsiooni osas toetuda alltöövõtja pädevusele, siis tuleb hankepass esitada ka selle alltöövõtja poolt.

**9. Pakkumuse ettevalmistamine ja vormistamine**

9.1. Pakkumuse esitamine tähendab pakkumuse esitanud isiku täielikku nõustumist kõigi hanke alusdokumentides esitatud tingimuste ja reeglitega ning Pakkuja tegutseb eesmärgiga teostada Kaitseliidu PVC hallide projekteerimis-ehitustööd parimal viisil, arvestades Hankija eesmärke ja huve, samuti kõiki võimalikke riske.

9.2. Pakkuja kannab kõik pakkumuse ettevalmistamisega ja esitamisega seotud kulud.

9.3. Pakkumus peab hõlmama kõiki töid ja toiminguid, mis on vajalikud hankedokumentides ja selle lisades kirjeldatud projekteerimis-ehitustööde nõuetekohaseks teostamiseks, dokumenteerimiseks ja ehitiste eesmärgipäraseks ekspluateerimiseks.

8.4. Pakkumus peab vormistuslikult vastama kõigile hanke alusdokumentides esitatud nõuetele ja tingimustele. Pakkumusele ei saa lisada omapoolseid tingimusi.

**10. Hankemenetlusel osalemine**

9.1. Hankemenetlusel võivad osaleda Euroopa Liidu liikmesriigi, muu Euroopa Majanduspiirkonna lepinguriigi või Maailma Kaubandusorganisatsiooni riigihankelepinguga (Government Procurement Agreement – GPA) ühinenud riigi füüsilised või juriidilised isikud. Ühispakkujad peavad endi hulgast määrama ühispakkujate volitatud esindaja, kes esindab ühispakkujaid hankemenetluses ning pakkumuse edukaks tunnistamisel ka hankelepingu täitmisel.

**10. Tehniline kirjeldus**

10.1 Riigihanke tehniline kirjeldus on esitatud Hanke alusdokumentide Lisas I.

**11. Hankelepingu tingimused, maksetingimused**

11.1. Eduka pakkumuse esitanud Pakkujaga sõlmitava Hankelepingu tingimused, tööde teostamise tingimused ja Tööde teostamise tähtaeg, millistega tuleb Pakkujal arvestada pakkumuse koostamisel, on antud hanke vastava osa alusdokumentide Lisas II (Hankelepingu projekt)

11.2. Eduka pakkumuse esitanud Pakkujaga sõlmitava Hankelepingu alusel teostatavate maksete kord ja maksetingimused on antud hanke vastava osa alusdokumentide Lisas II (Hankelepingu projekt)

**12. Pakkumuse koostamise keel või keeled**

12.1. Pakkumus ja kõik selle juurde kuuluvad dokumendid ja vormid peavad olema esitatud eesti keeles. Muukeelsetele dokumentidele tuleb lisada tõlge eesti keelde.

**13. Hanketeate, hankedokumentide muutmine**

13.1. Hankijal on õigus teha muudatusi hanke alusdokumentides igal ajal enne hanketeates määratud pakkumuste esitamise tähtpäeva, juhindudes Riigihangete seaduse (edaspidi RHS) §-st 81.

13.2. Hanketeate muutmisest teavitab Hankija kirjalikult kõiki hankedokumendid saanud huvitatud isikuid Riigihangete Registri kaudu.

13.3. Hanketeate või hankedokumentide muutmisel pikendab Hankija vajadusel pakkumuste esitamise tähtaega selliselt, et arvates muudetud hanketeate avaldamisest riigihangete registris või muudetud hankedokumentide edastamisest Pakkujatele või huvitatud isikutele oleks pakkumuste esitamise tähtaeg võrdne vähemalt poolega RHS § 93 sätestatud pakkumuste esitamise minimaalsest tähtajast.

**14. Selgituste andmise kord**

14.1. Igal hankemenetlusel osaleval isikul ja/või huvitatud isikul on õigus saada Hankija esindajalt täiendavat informatsiooni ja selgitusi hanketeate ja muude hanke alusdokumentide kohta. Igal hankemenetlusel osaleval isikul ja/või huvitatud isikul on õigus esitada küsimusi täiendavate selgituste saamiseks hanke alusdokumentides sisalduva informatsiooni vastuolude ja puuduste kohta enne pakkumuste esitamise tähtpäeva saabumist. Kui hanke alusdokumentidega seotud selgitustaotluse hankijale laekumise ja pakkumuste esitamise tähtpäeva vahele ei jää vähemalt ühte tööpäeva, ei ole hankija kohustatud selgitustaotlusele vastama.

14.2. Hankemenetlusel osalev isik või huvitatud isik peab oma küsimused täiendava informatsiooni ja selgituste saamiseks hanketeate või hankedokumentide kohta esitama kirjalikult Riigihangete Registri kaudu, aadressil https/riigihanked.riik.ee/register/hange

14.3. Hankija esindaja vastab pakkujate poolt esitatud küsimustele Riigihangete Registri kaudu 3 (kolme) tööpäeva jooksul vastava küsimuse saamisest arvates.

14.4. Juhul, kui Pakkuja ei ole esitanud hankemenetluse käigus kirjalikke küsimusi selgituste ja täiendava informatsiooni saamiseks, ei aktsepteeri hankija ühtegi pakkuja hilisemat pretensiooni või lisanõuet (ka eduka pakkuja pretensiooni või lisanõuet hankelepingu täitmise käigus), mis tuleneb sellest, et Pakkuja hinnangul on hankedokumendid vastuolulised või Pakkuja ei ole saanud Hankijalt pakkumise koostamiseks vajalikku selgitavat või täiendavat informatsiooni.

**15. Alternatiivsed pakkumused, osalised pakkumused**

15.1. Alternatiivsete pakkumuste või osaliste pakkumuste esitamine ükskõik millise hanke osa kohta, samuti pakkumuse variantide esitamine, ei ole lubatud.

**16. Pakkumuse jõusoleku tähtaeg**

16.1 Pakkumus peab olema jõus 3 kuud pakkumuste esitamise tähtpäevast arvates.

16.2 Hankijal on õigus teha Pakkujale ettepanek pakkumuse jõusoleku tähtaja pikendamiseks vähemalt 10 (kümme) kalendripäeva enne pakkumuse jõusoleku tähtaja lõppu, kui hankemenetlus ei ole selleks hetkeks lõppenud. Vastavasisulise kirjaliku ettepaneku taotletava ajapikenduse äranäitamisega saadab hankija kirjalikult kõigile pakkujatele.

16.3 Pakkuja nõusolek pakkumuse jõusoleku tähtaja pikendamiseks või keeldumine pakkumuse jõusoleku tähtaja pikendamiseks tuleb pakkujal esitada hankijale kirjalikult 5 (viie) tööpäeva jooksul vastava ettepaneku saamisest arvates.

**17. Kvalifitseerimisdokumentide ja pakkumuse esitamine**

17.1. Hankepass, pakkumus ja edukal pakkujal Hankija nõudmisel dokumendid kõrvaldamise aluste ja kvalifikatsiooni kohta tuleb esitada digitaalselt allkirjastatuna, e-RHR keskkonnas.

17.2. Pakkuja võtab enda kanda kogu pakkumuse õigeaegse esitamise riski, kaasa arvatud vääramatu jõu toime võimaluse seoses riigihangete registriga.

**18. Pakkujate kvalifitseerimine**

18.1. Hankija kontrollib eduka pakkuja kvalifikatsiooni vastavust hanketeates ja hankedokumentides esitatud tingimustele ja teeb põhjendatud kirjaliku otsuse pakkumuste vastavaks tunnistamise või tagasilükkamise kohta.

18.2. Hankija  kontrollib kõigi osade puhul edukate pakkujate vastavust riigihanke alusdokumentides esitatud kvalifitseerimise tingimustele eraldi.

**19. Pakkumuste vastavuse kontrollimine**

19.1 Hankija kontrollib Pakkujate poolt esitatud ja pakkumuste avamisel avatud pakkumuste vastavust hanketeates ja hankedokumentides esitatud tingimustele ja teeb põhjendatud kirjaliku otsuse pakkumuste vastavaks tunnistamise või tagasilükkamise kohta.

19.2 Hankija lükkab pakkumuse tagasi, kui see ei vasta hanke alusdokumentides esitatud tingimustele, kui pakkuja ei esita tähtajaks hankija nõutud selgitusi või pakkuja selgituste põhjal ei ole võimalik üheselt hinnata pakkumuse vastavust hanke alusdokumentides esitatud tingimustele.

19.3 Hankija võib tunnistada pakkumuse vastavaks, kui selles ei esine sisulisi kõrvalekaldeid hanke alusdokumentides esitatud tingimustest.

19.4 Pakkuja, kelle pakkumus on tagasi lükatud, ei osale edasises hankemenetluses.

19.5 Teade pakkumuse vastavaks tunnistamise või pakkumuse tagasilükkamise otsusest edastatakse Pakkujale e-RHR keskkonna kaudu mitte hiljem kui kolme tööpäeva jooksul vastava otsuse tegemisest.

**20. Pakkumuste hindamine ja pakkumuse edukaks tunnistamine**

20.1. Hankija võrdleb ja hindab kõiki vastavaks tunnistatud pakkumusi.

20.2. Hankija hindab kõiki pakkumusi hinnakriteeriumi alusel ja tunnistab edukaks pakkumuseks kõige madalama maksumusega pakkumuse.

20.3 Kirjalik teade pakkumuse edukaks tunnistamise otsuse kohta edastatakse Pakkujatele RHR e-keskkonna kaudu mitte hiljem kui 3 (kolme) tööpäeva jooksul vastava otsuse tegemisest Hankija poolt.

21. Kõigi pakkumuste tagasilükkamise alused.

21.1. Hankijal on õigus tagasi lükata kõik pakkumused või pakkumuse osa igal ajal enne hankelepingu sõlmimist, kui:

21.1.1. Kõigi vastavaks tunnistatud pakkumuste maksumused ületavad Hankija finantseerimisvõimalusi.

21.1.2. Riigihanke korraldamiseks vajalikud tingimused on oluliselt muutunud ja muudavad riigihanke realiseerimise võimatuks või ebavajalikuks.

21.2. Teade kõikide pakkumuste tagasilükkamise kohta edastatakse Pakkujatele viivita-mata, kuid mitte hiljem kui 3 (kolme) tööpäeva jooksul RHR e-keskkonna kaudu vastava otsuse tegemisest arvates.

21.3 Hankija ei kompenseeri kõigi pakkumuste tagasilükkamisel pakkumuse koostamise ja esitamisega kaasnenud kulusid

22. Hankelepingu sõlmimine, hankemenetluse jätkamine eduka pakkumuse esitanud Pakkuja hankelepingu sõlmimisest keeldumise korral

22.1. Hankeleping sõlmitakse edukaks tunnistatud Pakkujaga pärast tema kõrvaldamise aluste puudumise ja kvalifitseerimistingimustele vastavuse kontrollimist Hankedokumentide Lisas II sätestatud tingimustel. Kui ilmneb, et edukal pakkujal esineb hankemenetlusest kõrvaldamise alus või ta ei vasta kvalifitseerimistingimustele, teeb hankija vastavalt otsuse tema riigihankest kõrvaldamise või kvalifitseerimata jätmise kohta ning tunnistab edukaks hindamiskriteeriumide kohaselt paremuselt järgmise pakkumuse.

22.2 Kui edukaks tunnistatud pakkumuse esitanud Pakkuja võtab Hankijast mitteolenevatel põhjustel oma pakkumuse tagasi, tunnistab Hankija edukaks hindamiskriteeriumide kohaselt paremuselt järgmise pakkumuse.

**23. Hanke alusdokumentide lisad**

1. Osa 1 Lisa I-1, Osa 2 Lisa I-1 – Tehniline kirjeldus
2. Osa 1 Lisa II-2, Osa 2 Lisa II-2 – Hankelepingu projekt